ຝຣັ່ງ ເລັ່ງລັດຄວາມພະຍາຍາມ ທາງການທູດ ເພື່ອຫາທາງຍຸຕິ ການປະທະກັນຮອບຫຼ້າສຸດ ຢູ່ເຂດນາກໍໂນ-ກາຣາບາກ
ປະເທດຝຣັ່ງພວມຊ່ວຍເລັ່ງລັດ ຊອກຫາຊ່ອງທາງແກ້ໄຂ ທາງດ້ານການທູດ ຕໍ່ບັນຫາຂັດແຍ້ງ ໃນການປະທະກັນຮອບຫລ້າສຸດ ຢູ່ໃນເຂດນາກໍໂນ-ກາຣາບາກ.
ໃນຂະນະທີ່ປະເທດຝຣັ່ງພວມຊ່ວຍເລັ່ງລັດການດໍາເນີນຄວາມພະຍາຍາມທາງດ້ານການທູດ ເພື່ອຫາທາງຍຸຕິການປະທະກັນຮອບຫຼ້າສຸດກ່ຽວກັບບັນຫາຂັດແຍ້ງ ໃນເຂດນາກໍໂນ-ກາຣາບາກຢູ່ນັ້ນ ພວກຊາວອາເມເນຍ ພົ້ນທະເລແລະນັກການເມືອງຄົນສຳຄັນໆຂອງຝຣັ່ງ ພວມຮຽກຮ້ອງໃຫ້ປາຣີ ຢຸດເຊົາການວາງໂຕເປັນກາງແລະໃຫ້ເຂົ້າຂ້າງຝ່າຍອາເມເນຍ ການເພີ້ມຂຶ້ນຂອງຄວາມຮຸນແຮງ ຍັງໄດ້ເຮັດໃຫ້ເກີດ ຄວາມເຄັ່ງຕຶງຕື່ມຂຶ້ນ ລະຫວ່າງຝຣັ່ງແລະເທີກີ Lisa Bryant ສົ່ງລາຍງານຈາກປາຣີ ມາໃຫ້ວີໂອເອ ດັ່ງໄພສານ ຈະນຳເອົາລາຍລະ ອຽດມາສະເໜີທ່ານ ໃນອັນດັບຕໍ່ໄປ ທ່ານເຊວັກ ຊາຣີກາຢາ ເກີດຢູ່ປະເທດຝຣັ່ງ ແຕ່ຈຸດເພັ່ງເລັງຂອງທ່ານໃນທຸກມື້ນີ້ ແມ່ນຢູ່ຫ່າງອອກໄປຫຼາຍພັນກິໂລແມັດ ນັ້ນກໍຄືການສູ້ລົບກັນຢູ່ໃນເຂດນາກໍໂນ-ກາຣາບາກລະຫວ່າງອາເຈີບາຍຈານ ແລະອາເມເນຍບ້ານເກີດບັນພະບຸລຸດຂອງທ່ານ ທ່ານຊາຣີກາຢາ ຈາກອົງການສະພາປະສານງານອາເມເນຍ ກ່າວວ່າ: ທ່ານຊາຣີກາຢາໄດ້ຕີຄວາມໝາຍຂອງບັນຫາຂັດແຍ້ງນີ້ ທີ່ຫຼາຍຄົນຍັງມີຄວາມເຫັນຂັດແຍ້ງກັນຢູ່ ເຂດນາກໍໂນ-ກາຣາບາກ ແມ່ນຖືກຮັບຮູ້ໂດຍນາໆຊາດວ່າເປັນສ່ວນນຶ່ງຂອງອາເຈີບາຍຈານ ເຖິງແມ່ນວ່າເຂດດັ່ງກ່າວນີ້ຄວບຄຸມໂດຍກຳລັງຂອງພວກຊົນເຜົ່າອາເມເນຍ ໃນຖານະທີ່ເປັນສະມາຊິກ ຂອງອັນທີ່ເອີ້ນວ່າ ກຸ່ມມິງສ໌ ຂອງອົງການວ່າດ້ວຍຄວາມໝັ້ນຄົງແລະການຮ່ວມມືໃນຢູໂຣບ ປະເທດຝຣັ່ງໄດ້ເຮັດວຽກຮ່ວມກັບສະຫະລັດ ແລະຣັດເຊຍ ມາເປັນເວລາຫຼາຍໆປີແລ້ວ ເພື່ອຫາທາງໄກ່ເກ່ຍໃຫ້ເກີດສັນຕິພາບທີ່ຍືນຍົງຢູ່ທີ່ນັ້ນ ໃນທຸກມື້ນີ້ ແມ່ນເບິ່ງກັນວ່າ ຍາກທີ່ຈະເຮັດໄດ້ ກວ່າໃນເວລາໃດໆທີ່ຜ່ານມາ ການຢຸດຍິງເພື່ອມະນຸດສະທຳ ລະຫວ່າງອາເມເນຍ ແລະອາເຈີບາຍຈານ ເປັນທີ່ປາກົດໄດ້ພັງລົງຢ່າງວ່ອງໄວ ນອກນັ້ນ ຍັງມີຄວາມເຫັນຫ່ວງວ່າການສູ້ລົບກັນ ຊຶ່ງມາຮອດເວລານີ້ໄດ້ສັງຫານຜູ້ຄົນໄປແລ້ວຫຼາຍຮ້ອຍຄົນນັ້ນ ອາດຈະກາຍເປັນສົງຄາມລະດັບຂົງເຂດ ປະທານາທິບໍດີຝຣັ່ງ ທ່ານເອັມມານູແອລ ມາກຣົງ ຫວ່າງມໍ່ໆມານີ້ ໄດ້ຕ້ອງຕິເທີກີທີ່ໄດ້ອອກມາຖະແຫຼງແບບມັກສົງຄາມເພື່ອສະໜັບສະໜຸນອາເຈີບາຍຈານ ທ່ານກ່າວວ່າ ພວກນັກລົບຈີຮາດຈາກຊີເຣຍ ໄດ້ເດີນທາງຜ່ານເທີກີ ໄປສູ້ລົບຢູ່ໃນເຂດນາກໍໂນ-ກາຣາບາກ ຊຶ່ງເປັນການກ່າວຫາທີ່ອັງກາຣາໄດ້ປະຕິເສດໄປແລ້ວ ທ່ານມາກຣົງກ່າວວ່າ: ນີ້ແມ່ນການສູ້ລົບກັນທີ່ຮ້າຍແຮງສຸດ ນັບແຕ່ຕົ້ນຊຸມປີ 1990 ເປັນຕົ້ນມາ ແລະພວກນັກສັງເກດການໄດ້ສະແດງຄວາມເປັນຫ່ວງວ່າ ມັນອາດຈະຂະຫຍາຍວົງກວ້າງອອກ ກາຍເປັນບັນຫາຂັດແຍ້ງທີ່ໃຫຍ່ຂຶ້ນ ທ່ານນິກູ ໂປປອສກູ ຈາກສະພາຄວາມສຳພັນຕ່າງປະເທດ ກ່າວວ່າ: ການກ່າວຫາຂອງຝຣັ່ງແມ່ນໜັກຕື່ມຂຶ້ນ ແລະຄວາມສຳພັນທີ່ເຄັ່ງຕຶງຢູ່ແລ້ວກັບເທີກີ ຊຶ່ງເປັນປະເທດສະມາຊິກເນໂຕ້ດ້ວຍກັນ ກ່ຽວກັບບັນຫາອື່ນໆຢູ່ແລ້ວນັ້ນເຊັ່ນວ່າ ການສຳຫຼວດຫາແຫຼ່ງນ້ຳມັນຂອງເທີກີໃນພາກຕາເວັນອອກຂອງທະເລເມດີເທີເຣນຽນ ຜົນກະທົບຍັງໄດ້ເກີດຂຶ້ນ ຢູ່ໃນລະດັບທ້ອງຖິ່ນນຳດ້ວຍ ເຊັ່ນດຽວກັນ ກັບຢູ່ໃນແຫ່ງອື່ນໆຂອງໂລກ ປະຊາຄົມຊາວອາເມເນຍໃນປະເທດຝຣັ່ງກໍພາກັນຕິດຕາມ ສະຖານະການດັ່ງກ່າວ ຢ່າງໃກ້ຊິດ ພ້ອມທັງຈັດໃຫ້ມີ ການໂຮມຊຸມນຸມເດີນຂະ ບວນຄືກັນກັບໃນມື້ນີ້ ຕໍ່ຕ້ານອາເຈີບາຍຈານແລະເທີກີ ນອກນັ້ນ ຍັງມີລາຍງານວ່າ ສະມາຊິກຊາວອາເມເນຍພົ້ນທະເລ ຊຶ່ງມີຂະໜາດ ໃຫຍ່ສົມຄວນຢູ່ທີ່ນີ້ ແລະໃນແຫ່ງອື່ນໆ ພວມເດີນທາງໄປຍັງເຂດແນວໜ້າເພື່ອໃຫ້ການສະໜັບສະໜຸນແກ່ປະເທດທີ່ເປັນມາຕຸພູມຂອງພວກເຂົາເຈົ້າ ທ່ານຊາຣີກາຢາກ່າວວ່າ: ໃນພາກສ່ວນຂອງພວກເຂົາເຈົ້າ ເຈົ້າໜ້າທີ່ອາເຈີບາຍຈານ ໄດ້ກ່າວຫາຝຣັ່ງວ່າ ບໍ່ໄດ້ຜູ້ໄກ່ເກ່ຍທີ່ເປັນກາງອີກແລ້ວ ຄວາມສຳພັນລະຫວ່າງປະເທດຝຣັ່ງ ແລະອາເມເນຍໄດ້ມີຄວາມໃກ້ຊິດກັນມາເປັນເວລາຫຼາຍໆປີ ສ່ວນນຶ່ງນັ້ນແມ່ນຍ້ອນໄດ້ຮັບການຊ່ວຍເຫຼືອຈາກຊາວຝຣັ່ງທີ່ມີອິດທິພົນ ເຊື້ອສາຍອາເມເນຍ ເຊັ່ນມື້ລາງ ນັກຮ້ອງ ຊາລສ໌ ອາສນາວວກ (Charles Aznavour) ທ່ານໂປເປສກູ ຈາກສະພາຄວາມສຳພັນຕ່າງປະເທດກ່າວວ່າ: ຝຣັ່ງແມ່ນມະຫາອຳນາດປະເທດທຳອິດໃນຢູໂຣບ ທີ່ໄດ້ຮັບຮູ້ ການສັງຫານໝູ່ຊາວອາເມເນຍໃນສະໄໝສົງຄາມໂລກຄັ້ງທີ 1 ໂດຍຜູ້ປົກຄອງອັອດໂຕມັນນັ້ນວ່າ ເປັນການຂ້າລ້າງເຊື້ອຊາດເຜົ່າພັນ ໃນປີກາຍນີ້ ຝຣັ່ງໄດ້ຈັດການໄວ້ອາໄລແຫ່ງຊາດເປັນເທື່ອທຳອິດໃຫ້ແກ່ພວກທີ່ຖືກຂ້າຕາຍຊຶ່ງເປັນການເຄື່ອນໄຫວອີກຢ່າງນຶ່ງທີ່ບໍ່ໄດ້ສ້າງຄວາມປະທັບໃຈໃຫ້ແກ່ເທີກີ Sevag Sarikaya, Coordination Council of Armenian Organizations: Emmanuel Macron, French President: in criticizing Turkey and Azerbaijan than Russia ” Sevag Sarikaya, Coordination Council of Armenian Organizations: